Avsendar

Mottakar

Dykkar ref. Vår ref. Stad/dato

**BREVMAL DØME   
Svar - Godkjenning av innmarksbeite som spreieareal -  
Søknad frå gnr. X bnr. X i X kommune**

Vi viser til søknad om godkjenning av innmarksbeite som spreieareal. Søknaden er handsama etter forskrift om lagring og bruk av gjødsel mv. vedtatt 29. januar 2025.

**Vedtak:**

X kommune godkjenner X daa effektivt spreieareal på innmarksbeite pågnr. x bnr. x. Det godkjente brutto spreiearealet syner på vedlagt kart. Vedtaket er gyldig i X år til X.

Definisjonar for godkjenning av innmarksbeite:

* Totalt areal: det arealet som det kan søkast arealtilskot på
* Brutto spreieareal: den delen av arealet som er planlagt gjødsla, og som er teikna inn på kart
* Effektiv spreieareal: den delen av brutto spreieareal som er dekka med beitevekstar

På godkjent effektivt spreieareal kan det bli spreidd inntil 2,0 kg fosfor per dekar.  
På godkjente innmarksbeite i dette vedtaket kan det totalt bli gjødsla med X kg fosfor.

**Vilkår:**

Det vert sett fylgjande vilkår for godkjenninga, jf. § 17 andre ledd:

(andre vilkår kan vere aktuelle)

1. Det skal utarbeidast gjødslingsplan for føretaket som inkluderer det godkjente arealet. Dersom det skjer endringar i disponibelt areal (inkl. spreieareal) tett opp til vekstsesongen er det nok at gjødslingsplanen blir oppdatert før neste sesong. Det er ikkje nødvendig å levere gjødslingsplan til kommunen.
2. Bruk av gjødselvare på det godkjente spreiearealet må vere basert på gjødslingsplanen, og vere i samsvar forskrift om lagring og bruk av gjødsel mv.
3. Det skal ikkje spreiast gjødsel nærare enn 6 meter mot vassdrag. (kan vurdere om ein bør stille strengare krav til avstand enn minimumskravet)
4. Det skal ikkje gjødslast nærare enn X m frå kvar side av open grøft, vassig eller udrenerte myrområde.
5. Dersom spreiinga skal skje frå offentleg veg, er det søkjar sitt ansvar å avklara dette med vegeigar før spreiinga tar til.
6. Evt.: Det skal ikkje spreiast husdyrgjødsel under høgspentliner (livsfare).
7. Arealet kan ikkje gjødslast dersom det ikkje blir beita.
8. Godkjenning gjeld berre så lenge arealet tilfredsstilar krava til innmarksbeite etter AR5, og vert beita.
9. Kommunen kan oppheve godkjenninga dersom andre omsyn taler for dette (t.d. dårleg vasskvalitet eller andre miljøomsyn)

Frå 2027 blir gjødsling med fosfor kraftig innskjerpa. I praksis blir det behov for større areal for spreiing av husdyrgjødsel. Vi rår til at ein i god tid gjer vurdering av behov for spreieareal på føretaket og planlegg tiltak for å få fosforgjødsling i samsvar med kommande krav.

|  |  |  |
| --- | --- | --- |
| *Tabell med fosforgrense, jf. § 20 i forskrift om lagring og bruk av gjødsel mv.* | | |
| **Kg P per dekar fulldyrka og overflatedyrka** | **Kg P per dekar innmarksbeite** | **Gjeld år** |
| 3,5 | 2 | 2025 og 2026 |
| 2,8 | 2 | 2027, 2028, 2029 |
| 2,5 | 2 | 2030, 2031, 2032 |
| 2,3 | 2 | Frå 2033 |

**Vurdering:**

Det vart gjennomført synfaring av det aktuelle arealet den (dato). Av total beiteareal har vi vurdert at det er (effektivt spreieareal) X daa som er eigna for spreiing av husdyrgjødsel. Vi har då trekt frå areal nær vatn og vassdrag, areal med mykje stein, areal med biologisk mangfald, areal under straumlinje og areal som ikkje er mogleg å nå med tilgjengeleg spreieutstyr. Sjå vedlagt skjekkliste. (kan legge ved)

**Vurdering etter Naturmangfaldsloven §§ 8 - 12:**

§ 8 Kunnskapsgrunnlaget, § 9 Føre- var – prinsippet, § 10 Økosystem og samla påverknad, § 11 Den som ureinar må betale, § 12 Krav til utstyr og teknikk

Omtale av kva natur- og kulturlandskapsverdiar som blir påverka, og kva konsekvensane er for desse.

**Samla vurdering**

Kommunen vurderer at gjødsling er ønskeleg på innmarksbeita, og at føretaket har nok dyr i høve til beitearealet. Gjødsling i tråd med godkjenninga vil ikkje gje uønska miljøkonsekvensar.

**Klagerett**

Du har etter forvaltningslova rett til å klage på dette vedtaket. Ei eventuell klage skal stilast til Statsforvaltaren i Vestland og sendast til landbrukskontoret i X kommune innan 3 veke frå du tek i mot dette vedtaket.